Kapusta obyčajná

:*Kapusta obyčajná môže byť zriedkavo aj označenie hlávkovej kapusty (Brassica oleracea var. capitata), pozri [[kapusta obyčajná hlávková]].*

**Kapusta obyčajná** (v dávnej slovenčine aj: *kapusta*, *kel*, *kapusta obecná*; lat. *Brassica oleracea*, synonymné vedecké názvy pozri nižšie) je druh z rodu kapusta (Brassica) z čeľade kapustovité (Brassicaceae). Patria doň okrem divej kapusty rôzne známe pestované druhy – najmä hlávková kapusta, kely (hlávkový kel, kučeravý kel a ružičkový kel), karfiol, brokolica a kaleráb. Jednotlivé druhy kapusty obyčajnej sú z poľnohospodárskeho hľadiska hlavnými zástupcami tzv. hlúbovej zeleniny.

## Rozsah definície
Kapusta obyčajná (Brassica oleracea) býva v literatúre vymedzená jedným z nasledujúcich spôsobov:
*a) súhrnné označenie pre tieto taxóny:
**kapusta obyčajná pravá (Brassica oleracea var. oleracea)
**hlávková kapusta (Brassica oleracea var. capitata)
**hlávkový kel (Brassica oleracea var. sabauda)
**kŕmny kel listový (Brassica oleracea var. viridis)
**kučeravý kel (Brassica oleracea var. sabellica)
**okrasný kel (Brassica oleracea var. selenisia)
**palmový kel (Brassica oleracea var. palmifolia)
**hlúbová kapusta (Brassica oleracea var. medullosa)
**kaleráb (Brassica oleracea var. gongylodes)
**karfiol (Brassica oleracea var. botrytis)
**brokolica (Brassica oleracea var. italica)
**čínska brokolica (Brassica oleracea var. alboglabra)
**kŕmna kapusta (Brassica oleracea var. ramosa)
**ružičkový kel (Brassica oleracea var. gemmifera)
**kapusta bezhlávková (Brassica oleracea var. costata) 
*b) ako bod a) +  nasledujúce divé poddruhy (inde klasifikované ako samostatné druhy): Brassica oleracea subsp. bourgaei, Brassica oleracea subsp. cretica, Brassica oleracea subsp. hilarionis, Brassica oleracea subsp. incana, Brassica oleracea subsp. insularis, Brassica oleracea subsp. macrocarpa, Brassica oleracea subsp. robertiana, Brassica oleracea subsp. rupestris a Brassica oleracea subsp. villosa
*c) v minulosti: ako bod a) + kvaka (dnes: Brassica napus var. napobrassica) a prípadne aj okrúhlica (dnes: Brassica rapa subsp. rapa)
*d) ako bod a) okrem kalerábu (Brassica oleracea var. gongylodes) a okrem karfiolu (Brassica oleracea var. botrytis)
*e) ako bod a) okrem čínskej brokolice (Brassica oleracea var. alboglabra)
*f) len kŕmny kel listový, kučeravý kel, okrasný kel, hlúbová kapusta, kŕmna kapusta, ružičkový kel (lat. názov je potom síce Brassica oleracea, ale domáci názov skôr listový kel než kapusta obyčajná)
*g) len hlávková kapusta (Brassica oleracea var. capitata)
Nasledujúci text článku sa (okrem niektorých delení v časti Systematika) vzťahuje len na definíciu a).

## Synonymá
Nasleduje zoznam vedeckých názvov druhu *Brassica oleracea* definovaného podľa definície a) uvedenej v kapitole Rozsah definície (čiže tak, že nezahŕňa taxóny inde obyčajne klasifikované ako *Brassica cretica*, *Brassica incana*, *Brassica rupestris* atď.):
**Brassica oleracea* (Linné 1753)
**Brassica oleracea* ssp. *oleracea* + *Brassica oleracea* ssp. *capitatoides* + *Brassica oleracea* ssp. *capitata*
**Brassica* aggr. *oleracea* (t.j. *Brassica oleracea* + *Brassica capitata* + *Brassica sabauda* + *Brassica gongylodes* +?*Brassica sylvestris*)
**Brassica oleracea* + *Brassica cretica* var. *botrytis* + *Brassica rupestris* var.*gongylo(i)des*
*historické synonymá:
***Raphanus  brassica officinalis*
***Napus oleracea*
***Crucifera brassica*
***Brassica oleracea* var. *suttoniana*

## Charakteristika
Kapusta obyčajná má nasledujúce charakteristiky:
*Je morfologicky veľmi variabilná, čiže máva veľmi rôzne tvary.
*Ide o dvojročnú alebo krátkodobo trvácu, zriedkavo jednoročnú bylinu.
*Stonka je priama, jednoduchá, zriedkavo rozkonárená, vysoká 30-150 cm, holá alebo trochu chlpatá, niekedy drevnatie na báze (od hypokotylu), býva sivozelená, často fialkastá. Pri taxóne kapusta obyčajná pravá je stonka jednoduchá alebo rozkonárená, bylinná; pri pestovaných taxónoch je stonka rôznym spôsobom metamorfovaná, napríklad: a) je utvorená stonková hľuza, b) stonka je krátka, drevnatá na báze a na vrchole zdužnatená do hlúbu, c) stonka je dlhá, celá zdrevnatená a v pazuchách listov má zväčsené hlávkovité púčiky, d) stonka je celá zdužnatená, vrátane súkvetia.
*Tvar listov sa výrazne mení v závislosti od konkrétneho taxónu, listy sú mäsité, sivozelené (ale aj farebné), holé, oinovatené. Dolné stonkové listy sú stopkaté, lýrovité, niekedy až 80 cm dlhé. Horné stonkové listy sú sediace, podlhovasté, na báze čiastočne objímavé. Čepeľ máva rôzne tvary, niekedy je zvlnená, hlavná žila je väčšinou mohutná, často zdužnatená.
*Kvety sú veľké a stopkaté. Kališné lístky sú pritlačené ku korunným lupienkom a podlhovasto kopijovité. Korunné lupienky sú hore plytko vykrojené. 
*Koreň je rozkonárený.

## Dejiny
Pestované taxóny kapusty obyčajnej (Brassica oleracea) všetky pôvodne pochádzajú zo Stredomoria a prímorskej západnej Európy. Pôvodne asi pochádzajú z kapusty obyčajnej pravej (Brassica oleracea var. oleracea), ale úlohu pri ich vzniku zohrali aj iné druhy z rodu Brassica (napr. pri karfioli Brassica cretica). Kŕmny kel listový (Brassica oleracea var. viridis) a kŕmna kapusta (Brassica oleraceavar. ramosa) sú asi najstaršími pestovanými formami, pestovali ich totiž už starovekí Rimania a Gréci. Títo však poznali už aj kučeravý kel (Brassica oleracea var. sabellica) a hlávkový kel (Brassica oleracea var. sabauda). Hlávková kapusta je doložená z 11. storočia z Kyjevskej Rusi, ale zdá sa, že vznikla už v ranom stredoveku v západnej a strednej Európe. Kel bezhlávkový (Brassica oleracea var. costata) je doložený z Portugalska takisto z 11. storočia. Z východného Stredomoria (Grécka) pochádza karfiol a brokolica. Karfiol prvýkrát spomína arabský text z 12. stor.; brokolica je síce doložená až zo 17. storočia, ale pravdepodobne sa predtým nerobil rozdiel medzi karfiolom a brokolicou. Kaleráb (Brassica oleracea var. gongylodes) je doložený v strednej Európe od 16. storočia, ale podobnú rastlinu spomínajú už niektorí starorímski autori. Ružičkový kel (Brassica oleracea var. gemmifera) je prvýkrát doložený z Belgicka v 18. storočí. Hlúbová kapusta (Brassica oleracea var. medullosa) je doložená od začiatku 19. storočia vo Francúzsku, odkiaľ sa rozšíril do Anglicka, Dánska a Nemecka.

## Systematika
### Zhrnutie
Nasleduje zhrnutie aktuálne najčastejšie používaných systematík (A, B,C označuje rôzne významy toho istého názvu; “/” oddeľuje synonymá):

kapusta obyčajná (Brassica oleracea):
*divá kapusta/kapusta obyčajná pravá (Brassica oleracea var. oleracea)
*hlávková kapusta A (Brassica oleracea convar. capitata):
**hlávková kapusta B/ kapusta obyčajná hlávková/ kapusta - Brassica oleracea var. capitata/ Brassica oleracea Skupina Capitata:
***biela hlávková kapusta/ kapusta obyčajná hlávková biela - Brassica oleracea var. capitata f. alba
***červená hlávková kapusta/ kapusta obyčajná hlávková červená – Brassica oleracea var. capitata f. rubra
**hlávkový kel/ kapusta obyčajná kelová/ kel – Brassica oleracea var. sabauda/ Brassica oleracea Skupina Sabauda
*kučeravý kel A/ kapusta obyčajná kučeravá A/ listový kel A/ kŕmny kel/ zimná kapusta –  Brassica oleracea convar. acephala / Brassica oleracea var. viridis A/ Brassica oleracea var. acephala A:
**kučeravý kel B / kapusta obyčajná kučeravá B – Brassica oleracea var. viridis B
***listový kel B/ kŕmny kel listový - Brassica oleracea var. viridis C/ Brassica oleracea var. acephala B/ Brassica oleracea Skupina Viridis (vrátane kapusty obyčajnej predĺženej (Brassica oleracea var. viridis f. exaltata, angl. Jersey kale)
***okrasný kel A/ kapusta obyčajná vrúbkovaná/ kučeravý kel C/ kapusta obyčajná kučeravá C – lat. Brassica oleracea var. sabellica A/ Brassica oleracea Skupina Sabellica A:
****kučeravý kel D/ kapusta obyčajná kučeravá D – Brassica oleracea var. sabellica B/ Brassica oleracea Skupina Sabellica B
****okrasný kel B(?)/ kapusta obyčajná vrúbkovaná B (?) – Brassica oleracea var. selenisia/ Brassica oleracea Skupina Selenisia
***palmový kel – Brassica oleracea var. palmifolia/ Brassica oleracea Skupina Palmifolia  (niekedy sa zaraďuje pod listový kel B alebo pod okrasný kel A)
**hlúbová kapusta/ kapusta obyčajná hlúbová/ kŕmny kel dreňový/ dreňový kel – Brassica oleracea var. medullosa/ Brassica oleracea Skupina Medullosa
* kaleráb/ kapusta obyčajná kalerábová – Brassica oleracea var. gongylodes/ Brassica oleracea Skupina Gongylodes (niekedy zaraďované pod kučeravý kel A)
*Brassica oleracea convar. botrytis:
**karfiol A/ kapusta obyčajná karfiolová - Brassica oleracea var. botrytis/  Brassica oleracea Skupina Botrytis
***karfiol B
***brokolica karfiolová (alebo časť z nej)
**brokolica/ kapusta obyčajná špargľová/ brokolica stonková/ špargľový kel – Brassica oleracea var. italica/ Brassica oleracea Skupina Italica
**čínska brokolica/ čínsky kel – Brassica oleracea var. alboglabra/ Brassica oleracea Skupina Alboglabra
* kŕmna kapusta/ kapusta obyčajná kŕmna/ tisíchlavý kel – Brassica oleracea var. ramosa/ Brassica oleracea Skupina Ramosa/ Brassica oleracea convar. fruticosa (staršie sa niekedy zaraďovala pod kučeravý kel A)
* ružičkový kel/ kapusta obyčajná ružičková – Brassica oleracea var. gemmifera/ Brassica oleracea Skupina Gemmifera
* kapusta bezhlávková/ kapusta obyčajná bezhlávková/ kapusta tronchuda - Brassica oleracea var. costata/ Brassica oleracea Skupina Costata
Podrobnosti o systémoch pozri nižšie.

Ďalšie synonymá slovenských a vedeckých (latinských) názvov pre väčšinu vyššie uvedených taxónov sú uvedené v nižšie uvedenej tabuľke:

Vysvetlivka k tabuľke: * znamená: s výhradami

### Vedecké názvy
Ako vidno vyššie, základné položky delenia (t. j. sabauda, gongylodes atď.) majú v rôznych textoch priradené rôzne označenia taxonomickej úrovne, najčastešie varieta (var.) alebo Skupina (prípadne skupina), menej často konvarieta (convar.), skupina kultivarov (cv. group), poddruh (subsp.) či dokonca ako samostatný druh a podobne. Rôznosť označenia taxonomickej úrovne nič nemení na tom, ktoré kultivary do danej položky patria. Z aktuálneho znenia ICNCP vyplýva, že by mala existovať len jedna úroveň delenia a tá by sa mala volať “Skupina” (s veľkým S; v slovenský textoch často nesprávne s malým s); v starších vydaniach ICNCP sa táto úroveň volala “skupina kultivarov XY” [cv. group] (takto aj napr. Jansen, Siemonsma et al. (1993) a Vossen (1993)) a v ešte starších vydaniach ICNCP sa volala “konvarieta “ [convar.] (takto aj napr. v Červenka et al. (1986) či v Dostála a Červenka (1991)). Súčasná literatúra (a samozrejme aj literatúra z čias pred 1. vydaním ICNCP) a právne predpisy však toto pravidlo väčšinou ignoruje/-jú a používa/-jú (tak ako to napokon dovoľuje aj ICN) buď len jednu úroveň delenia nazvanú varieta [var.] alebo viaceré úrovne delenia nazvané konvarieta  [convar.] - varieta [var.] (a prípadne aj subvarieta [subvar.]) -  forma [f.].

### Slová kapusta, kel atď.
O významoch slova **kapusta** pozri kapusta. 

Ako vidno vyššie, v slovenských názvoch niektorých druhov kapusty obyčajnej sa namiesto slova kapusta alternatívne používa slovo **kel**. Konkrétne sa ako kel v užšom zmysle označuje hlávkový kel (=kel v najužšom zmysle), ružičkový kel, všetky druhy z taxónu Brassica oleracea convar. acephala (prípadne okrem hlúbovej kapusty) a problematický taxón tisíchlavý kel (dnes obyčajne taxonomicky stotožňovaný s kŕmnou kapustou); takto definovaný kel netvorí taxonomickú jednotku (jedinú výnimku tvorí jeden dosť atypický systém – pozri nižšie pod Malý (1998): Brassica oleracea convar. oleracea). V širšom zmysle sa ako kel označuje: staršie aj brokolica (špargľový kel), občas aj čínska brokolica (čínsky kel); inak povedané, ako kel sa v širšom zmysle dá označiť každá pestovaná kapusta obyčajná okrem hlávkovej kapusty, karfiolu a kalerábu. Okrem toho sa v prekladoch z angličtiny (najmä európskych predpisov) zvykne nevhodne používať slovenské slovo kel ako preklad anglického slova “kale” (je to nevhodné, lebo anglické slovo kale nezahŕňa práve hlavný typ slovenského kelu – kel hlávkový); o anglickom slove kale pozri nižšie. 

#### Etymológia slovenských slov a nemčina
Slovenské slovo kel pochádza z hornonemeckého (čiže na juhu nemecky hovoriacich krajín sa vyskytujúceho) nárečového slova Köhl/Kehl, ktoré pôvodne znamenalo to isté, čo dnešné spisovné slovo Kohl (pozri nižšie), ale neskôr znamenalo a dodnes znamená prevažne kučeravý kel alebo hlávkový kel, pričom špeciálne hlávkový kel znamená najmä vo východnom Rakúsku, a to aj v podobách Kelch [vyslov: kö(l)ch]/Kälch [vyslov: kö(l)ch]/Kölch/Kehlig.. Nemecké slovo Kohl/Köhl atď. vzniklo v ranom stredoveku z latinského slova caulis, ktoré vtedy znamenalo stonkový kel (t. j. Brassica oleracea var. viridis), ale pôvodne znamenalo stonku, stopku, byľ, lodyhu, (kapustný) hlúb Z nemčiny pochádza nielen slovenské slovo kel, aj slovenské slová kapusta (starohornonem. kappust), karfiol (nem. Karfiol), kaleráb (nem. Kohlrabi, Kellrabl, Kellrüben a pod.), špargľový kel (nem. Spargelkohl) a ako kalky asi aj niektoré ďalšie názvy (kŕmny kel – Futterkohl, kravská kapusta – Kuhkohl atď.). V súčasnej spisovnej nemčine sa názvy všetkých druhov kapusty obyčajnej v zásade tvoria spojením nejakého prívlastku so slovom Kohl (napr. Krauskohl = kučeravý kel). V prípade hlávkového kelu, brokolice, karfiolu a kalerábu existujú alternatívne aj jednoslovné špeciálne označenia (konkrétne: Wirsing, Brokkoli, Karfiol a Kohlrabi). V prípade hlávkovej kapusty (v širšom zmysle aj hlávkového kelu a v minulosti aj časti Brassica oleracea var. ramosa a var. viridis) sa používa namiesto slova Kohl alternatívne aj slovo **Kraut** (napr. Weißkohl/Weißkraut/Kraut = biela hlávková kapusta).. Nemecké slovo **Kohl** môže mať (v botanike) celkovo tieto významy: 1. kapusta (rod Brassica), 2. kapusta obyčajná (čiže Brassica oleracea), 3. ako bod 2 + niektoré ďalšie taxóny z rodu Brassica, konkrétne + kapusta čínska (Brassica chinensis) + kapusta pekinská (Brassica pekinensis) + kapusta repková stopková (Brassica napus ssp. napus var. pabularia) a prípadne aj brokolica raab (Brassica ruvo, =Brassica rapa var. cymosa, nem. Wildbroccoli alebo Stängelkohl), 4. hlávková kapusta (Brassica oleracea var. capitata), najmä biela, 5. (zelený) kučeravý kel (Brassica oleracae var. sabellica)

#### Čeština
Pre súčasnú češtinu platí:
*Tam, kde je v slovenčine slovo kel, používa sa v češtine slovo **kapusta** (pričom ale kapusta je v češtine štandardne aj Brassica oleracea var. ramosa). 
*Tam, kde je v slovenčine slovo kapusta, používa sa v češtine podľa okolností buď slovo zelí (Brassica oleracea var. capitata) alebo slovo brukev (rod Brassica). České slovo **zelí** má tieto významy: 1. hlávková kapusta (Brassica oleracea var. capitata), 2.hlávková kapusta+kapusta čínska (Brassica rapa subsp. chinensis) + kapusta pekinská (Brassica rapa subsp. pekinensis)+prípadne v spojení “kravské zelí” aj kŕmny kel listový (Brassica oleracea var. viridis) a v spojení “bruselské zelí” aj ružičkový kel (Brassica oleracea var. gemmifera), 3. súčasť ľudových názvov niektorých rastlín mimo rodu Brassica. České slovo **brukev** má tieto významy: 1. kapusta (rod Brassica), 2. kaleráb. 
V dávnej češtine však slovo kapusta znamenalo (tak ako dnes v slovenčine) primárne Brassica oleracea var. capitata, a v češtine 19. storočia (keď už české slovo kapusta znamenalo primárne hlávkový kel – Brassica oleracea var. sabauda) sa ako kapusta (podobne ako vtedy aj v slovenčine ) označoval buď rod Brassica alebo druh Brassica oleracea. Slovo zelie (a pod.) sa najmä v minulosti a v nárečiach vyskytuje aj v slovenčine – pozri v článku kapusta obyčajná hlávková.

#### Angličtina
V angličtine možno pestovanú kapustu obyčajnú pojmovo rozdeliť na nasledujúce „typy“ (ak sa použijú najbežnejšie definície jednotlivých pojmov): cabbage, kale, collard, cauliflower (karfiol), broccoli (brokolica), brussels sprouts (ružičkový kel) a kohlrabi (kaleráb). Problematické sú len prvé tri z uvedených názvov:
*Slovo **cabbage** má tieto významy: 1. hlávková kapusta (Brassica oleracea var. capitata), 2. kapusta obyčajná s hlávkou (tvorenou listami), teda hlávková kapusta+hlávkový kel (Brassica oleracea convar. capitata), 3. ako bod 2+niektoré ďalšie taxóny z rodu Brassica, konkrétne: kapusta čínska (Brassica rapa subsp. chinensis)+kapusta pekinská (Brassica rapa subsp. pekinensis) +Brassica rapa subsp. narinosa + Brassica rapa subsp. nipposinica (+prípadne aj: Brassica carinata + kapusta poľná kvitnúca [Brassica rapa var. parachinensis] + Brassica juncea var. sareptona + kapusta Tournefortova [Brassica Tournerfortii]), 4. ako bod 2/3 + niektoré ďalšie taxóny z druhu kapusta obyčajná (Brassica oleracea), konkrétne: kaleráb („turnip cabbage“) + kŕmny kel listový („cow cabbage“) + kŕmna kapusta („branching cabbage“) + kapusta bezhlávková („Portuguese/tronchuda cabbage“), 5. zriedkavo: kapusta obyčajná pravá (Brassica oleracea var. oleracea), 6. kapusta obyčajná (Brassica oleracea), 7. zriedkavo: rod Brassica, 8. súčasť názvov niektorých rastlín napatriacich do rodu Brassica
*Slovo **kale** má významy: 1. kapusta obyčajná bez hlávky, t. j. v užšom zmysle Brassica oleracea convar. acephala a v širšom zmysle aj kŕmna kapusta (Brassica oleracea var. ramosa), kapusta bezhlávková (Brassica oleracea var. costata), čínska brokolica (Brassica oleracea var. alboglabra) a prípadne aj listy kalerábu, 2. ako bod 1. + niektoré ďalšie taxóny z rodu Brassica, konkrétne brokolica raab (Brassica ruvo) a kapusta repková stopková (Brassica napus ssp. napus var. pabularia) , 3. kapusta obyčajná (Brassica oleracea), 4. zriedkavo: rod Brassica, 5. súčasť niektorých názvov rastlín nepatriacich do rodu Brassica (Hlavný rozdiel voči slovenskému podobnému slovu “kel” je ten, že kale nezahŕňa hlavný typ slovenského kelu – kel hlávkový)
*Slovo **collard** má tieto významy: 1. kapusta, ktorá je prechodnou formou medzi cabbage (v zmysle 2.) a kale (v zmysle 1.) s hladkými listami, čiže kapusta, ktorá rastie podobne ako hlávková kapusta tesne pri zemi, ale má len náznak hlávky, pestuje sa hlavne v južných USA (dnes obyčajne zaraďovaná pod kŕmny kel listový, a tým pádom ako podtyp pojmu „kale“), 2. kŕmny kel listový (Brassica oleracea var. viridis), 3. súčasť jedného z názvov Brassica carinata

### Príklady systematík
Systematika kapusty obyčajnej je v literature uvádzané značne nejednotne. Nasledujúce príklady systematík sú vybrané tak, aby čo najlepšie reprezentovali všetky v súčasnosti sa vyskytujúce typy delenia.

Poznámka: V položkách obsahujúcich v celom názve viac než jeden stupeň delenia medzi druhom a varietou sú tieto medzistupne kvôli prehľadnosti z názvu väčšinou vynechané (napr. namiesto Brassica oleracea convar. capitata var. sabauda je uvedené len Brassica oleracea var. sabauda)

#### Systémy obsahujúce len jednu úroveň delenia

##### Rôzne zdroje (2002 – 2014)
Brassica oleracea:
*varieta Brassica oleracea var. oleracea (1, 2: var. oleracea) – 2: kapusta obyčajná pravá
*varieta Brassica oleracea var. capitata (1: var. capitata/Skupina Red Cabbage+Skupina White [al. Green] Cabbage, 2: skupina Capitata) – 2: hlávková kapusta/kapusta obyčajná hlávková/kapusta hlávková
*varieta Brassica oleracea var. sabauda (1: var. sabauda/Skupina Savoy Cabbage, 2: skupina Sabauda) – 2: hlávkový kel/kapusta obyčajná kelová/kel hlávkový
*varieta Brassica oleracea var. viridis (1: var. viridis/var. acephala/Skupina Collard, 2: skupina Viridis) – 2: listový kel [nesprávne: kučeravý kel/kapusta obyčajná kučeravá/kel kučeravý  ]
*varieta Brassica oleracea var. sabellica (1: var. sabellica/var. acephala/Skupiny Acephala, 2: skupina Sabellica) – 2: okrasný kel/kapusta obyčajná vrúbkovaná/kel okrasný
*varieta Brassica oleracea var. palmifolia (1: var. palmifolia/Skupina Jersey Kale/Skupina Palmtree Kale, 2: -) 
*varieta Brassica oleracea var. medullosa (1. var. medullosa/Skupina Merrowstem Kale, 2: skupina Medullosa) – 2: hlúbová kapusta/kapusta obyčajná hlúbová
*varieta Brassica oleracea var. gongylodes (1: var. gongylodes/var. caulorapa/Skupina Kohlrabi, 2: skupina Gongylodes)-2: kaleráb/kapusta obyčajná kalerábová
*varieta Brassica oleracea var. botrytis (1: var. botrytis/Skupina Cualiflower, 2: skupina Botrytis) – 2: karfiol/kapusta obyčajná karfiolová
*varieta Brassica oleracea var. italica (1: var. italica/Skupina Broccoli, 2: skupina Italica) – 2: brokolica/kapusta obyčajná špargľová
*varieta Brassica oleracea var. alboglabra (1: var. alboglabra/Skupina Chinese Kale/Skupina Kailaan, 2: -)
*varieta Brassica oleracea var. ramosa (1: var. ramosa/Skupina Thousand Head Kale, 2: skupina Ramosa) – 2: kŕmna kapusta/kapusta obyčajná kŕmna/kapusta kŕmna
*varieta Brassica oleracea var. gemmifera (1: var. gemmifera/Skupina Brussels Sprouts, 2: skupina Gemmifera) -2: ružičkový kel/kapusta obyčajná ružičková/kel ružičkový
*varieta Brassica oleracea var. costata (1: var. costata/var. tronchuda/Skupina Portuguese Kale, 2: -)

Vysvetlivky: 
*var. = varieta, / = oddeľuje synonymá, - = neuvedené
*prvý názov je vždy podľa GRIN (2011), 1 je názov podľa León a Wiersema (2013), 2 je názov podľa Goliašová et al. (2002; uvádza len taxóny zo Slovenska)

Podobné delenie (s vedeckými názvami tvorenými rovnako ako v Goliašová et al. (2002)) má Chauvet (2014) s nasledujúcimi odlišnosťami: Skupina Sabellica je rozdelená na Skupinu Sabellica a Skupinu Selenisia, namiesto názvu Viridis má názov Acephala a namiesto Skupiny Capitata má tri taxóny – Skupina Capitata (v užšom zmysle, teda biela hlávková kapusta guľatá), Skupina Rubra (teda červená hlávková kapusta) a Skupina Pyramidalis (teda špicatá kapusta). V iných systémoch sa zvykne hlávková kapusta tiež deliť na dve skupiny (biela hlávková kapusta a červená hlávková kapusta) alebo tri skupiny (biela hlávková kapusta guľatá, červená hlávková kapusta, špicatá kapusta), ale toto delenie sa najčastejšie robieva na úrovni foriem (lat. forma) v rámci hlávkovej kapusty (teda v rámci var. capitata, resp. v rámci Skupiny capitata) - porov. napr..

Podobné delenie obsahuje Thesaurus of Agricultural Organisms (1990) s nasledujúcimi odlišnosťami: 1. Názvy sú utvorené ako v GRIN ale s vynechaním slova “var.” (napr. namiesto Brassica oleracea var. sabauda je Brassica oleracea sabauda), 2. Čínska brokolica tvorí samostatný druh Brassica alboglabra, 3. Uvedené sú ďalšie dva taxóny: Brassica oleracea fimbriata (v iných deleniach je obyčajne pod sabellica)  a Brassica oleracea millecapitata (tisíchlavý kel, v iných deleniach je obyčajne pod ramosa) . Treba ale dodať, že názvy rastlín utvorené spôsobom “Brassica oleracea sabauda” sú v rozpore s dnešným aj vtedajším znením tak ICN ako aj ICNCP; podľa ICN majú mať správne podobu “Brassica oleracea subsp. sabauda”

##### Rôzne zdroje (1973 – 2005)
(Len stredoeurópske taxóny)

Brassica oleracea:
*varieta Brassica oleracea var. capitata (1, 2, 3, 4: var. capitata, 5, 6: convar. capitata) - 5: kapusta obyčajná hlávková
*varieta Brassica oleracea var. sabauda/bullata (1, 2, 3, 4: var. sabauda, 5, 6: convar. sabauda) – 5: kapusta obyčajná kelová/kel hlávkový
*varieta Brassica oleracea var. acephala (1: svar. laciniata f. crispa(*), 2: var. acephala, 3: var. viridis/acephala, 4: acephala, 5, 6: convar. viridis) – 5: kapusta obyčajná kučeravá/kel kučeravý
*varieta Brassica oleracea var. gongylodes (1, 2: var. gongyloides, ,3, 4: var. gongylodes, 5, 6: convar. gongylodes) – 5: kapusta obyčajná kalerábová/kaleráb
*varieta Brassica oleracea var. botrytis/cauliflora (1, 2, 3: var. botrytis, 4: cauliflora, 5, 6: convar. botrytis) – 5: kapusta obyčajná karfiolová/karfiol
*varieta Brassica oleracea var. italica (1, 2, 3: var. italica, 4: botrytis (!), 5, 6: convar. italica) – 5: kapusta obyčajná špargľová/brokolica
*-  (1, 2, 3, 4: -, 5, 6: Brassica oleracea convar. ramosa) – 5: kapusta obyčajná kŕmna
*varieta Brassica oleracea var. gemmifera (1, 2, 3, 4: var. gemmifera, 5, 6: convar. gemmifera) – 5: kapusta obyčajná ružičková/kel ružičkový

Poznámky/vysvetlivky: 
*var.=varieta, convar. = konvarieta (v Dostal a Červenka (1991) nazývaná „odroda“), / = oddeľuje synonymá, - = neuvedené; 
*Prvý uvedený latinský názov je podľa Bastian (1973), 1 je názov podľa Pyramída (1976), 2 je názov podľa Encyklopédie Slovenska (1979), 3 je názov podľa Martinovský (1987), 4 je názov podľa Pekárková (2005), 5 je názov podľa Červenka et al. (1986), 6 je názov podľa Dostál a Červenka (1991) 
*Slovenské názvy sú tu opísané len zo zdroja č. 5, ostatné (t.j. aj zo zdrojov č. 1,2,3 a 6) pozri vyššie v tabuľke synoným resp. článkoch o jednotlivých druhoch.
*(*) tento názov pokrýva len časť taxónu acephala
*Dostál a Červenka (1991) v texte upresňujú, že všetky uvedené taxóny vyskytujúce sa na Slovensku patria do poddruhu Brassica oleracea subsp. oleracea

##### Marhold (2011)
(len európske taxóny)

Brassica oleracea:
*poddruh Brassica oleracea subsp. oleracea – t.j. divá kapusta
*poddruh Brassica oleracea subsp. capitata – t.j. to, čo je inde var. capitata a var. sabauda
*poddruh Brassica oleracea subsp. fruticosa – t.j. to, čo je inde var. viridis, var. sabellica (selenisia, palmifolia), var. gemmifera a zrejme aj var. ramosa
*poddruh Brassica oleracea subsp. caulorapa – t.j. to, čo je inde var. gongylodes
*poddruh Brassica oleracea subsp. botrytis –t.j. to, čo je inde var. botrytis a var. italica

Poznámky: 1. K. Marhold je Slovák. 2. Takéto delenie kapusty obyčajnej je veľmi zriedkavé.

#### Systémy obsahujúce viac ako jednu úroveň delenia
##### Gladis a Hammer (2002)
Brassica oleracea:
*poddruh Brassica oleracea ssp. bourgaei
*poddruh Brassica oleracea ssp. cretica – viacero variet
*poddruh Brassica oleracea ssp. hilarionis
*poddruh Brassica oleracea ssp. incana – viacero variet
*poddruh Brassica oleracea ssp. insularis – viacero variet
*poddruh Brassica oleracea ssp. macrocarpa – viacero variet
*poddruh Brassica oleracea ssp. robertiana  
*poddruh Brassica oleracea ssp. rupestris –viacero variet
*poddruh Brassica oleracea ssp. villosa – viacero variet
*poddruh Brassica oleracea ssp. oleracea (t.j. divá kapusta)
*poddruh Brassica oleracea ssp. capitatoides (t.j. polodivá kapusta)
*poddruh Brassica oleracea ssp. capitata (t.j. pestovaná kapusta)
**konvarieta Brassica oleracea ssp. capitata convar. capitata
***varieta Brassica oleracea var. capitata
***varieta Brassica oleracea var. sabauda
**konvarieta Brassica oleracea ssp. capitata convar. acephala
***polodivé kely „galega“ z Portugalska
***varieta Brassica oleracea var. viridis
***varieta Brassica oleracea var. sabellica
***varieta Brassica oleracea var. selenisia
***varieta Brassica oleracea var. palmifolia
***varieta Brassica oleracea var. medullosa
***varieta Brassica oleracea var. gongylodes
**konvarieta Brassica oleracea ssp. capitata convar. botrytis
***varieta Brassica oleracea var. botrytis
***varieta Brassica oleracea var. italica
***varieta Brassica oleracea var. alboglabra
**konvarieta Brassica oleracea ssp. capitata convar. fruticosa – len Brassica oleracea var. ramosa
**konvarieta Brassica oleracea ssp. capitata convar. gemmifera
***varieta Brassica oleracea var. gemmifera
***varieta Brassica oleracea var. polycephala (inde nazývané: Brassica oleracea var. dalechampii)
**konvarieta Brassica oleracea ssp. capitata convar. costata
***varieta Brassica oleracea var. costata
***varieta Brassica oleracea var. helmii (opísané v roku 2001, ide o prechod medzi convar. capitata a convar. acephala)

Podobný systém je uvedený v Jäger et al. (2007), ale je obmedzený na taxóny vyskytujúce sa v strednej Európe a úroveň “konvarieta” je z deleneia vynechaná.

##### Diederichsen in: Hanelt et al. (2001)

skupina [druhov] Brassica oleracea:
*druh Brassica bourgaei
*druh Brassica cretica – dva poddruhy
*druh Brassica hilarionis
*druh Brassica incana
*druh Brassica insularis
*druh Brassica macrocarpa
*druh Brassica montana
*druh Brassica rupestris
*druh Brassica villosa
*druh Brassica oleracea:
**poddruh Brassica oleracea ssp. oleracea – divá kapusta
**konvarieta Brassica oleracea convar. capitata
***varieta Brassica oleracea var. capitata
***varieta Brassica oleracea var. sabauda
**konvarieta Brassica oleracea convar. acephala
***varieta Brassica oleracea var. viridis
***varieta Brassica oleracea var. sabellica
***varieta Brassica oleracea var. palmifolia
***varieta Brassica oleracea var. medullosa
***varieta Brassica oleracea var. gongylodes
**konvarieta Brassica oleracea convar. botrytis
***varieta Brassica oleracea var. botrytis
***varieta Brassica oleracea var. italica
***varieta Brassica oleracea var. alboglabra
**konvarieta Brassica oleracea convar. fruticosa – len varieta Brassica oleracea var. ramosa
**konvarieta Brassica oleracea convar. gemmifera – len varieta Brassica oleracea var. gemmifera
**konvarieta Brassica oleracea convar. costata

Rovnaký systém uvádza Liberei et al. (2007), ale je (asi omylom) vynechaná položka convar. fruticosa/var. ramosa a divá kapusta je zaznačená ako keby išlo o poddruh platný aj pre pestované rastliny (Diederichsen striktne oddeľuje divú kapustu od ostatných, teda pestovaných druhov).

##### Rhodes (1999)

Brassica oleracea:
*poddruh [alebo varieta] Brassica oleracea subsp. [alebo var.] capitata
**podskupina alba
**podskupina rubra
**podskupina sabauda
*poddruh [alebo varieta] Brassica oleracea subsp. [alebo var.] acephala
**podskupina plana – hladké listy
**podskupina laciniata – veľmi kučeravé listy
**podskupina palmifolia
**podskupina medullosa
**podskupina millecapitata
*poddruh [alebo varieta] Brassica oleracea subsp. [alebo var.] gongylodes – len podskupina caulo-rapa
*poddruh [alebo varieta] Brassica oleracea subsp. [alebo var.] botrytis
**podskupina cauliflora
**podskupina cymosa/italica
* poddruh [alebo varieta] Brassica oleracea subsp. [alebo var.] gemmifera

##### Malý (1998), Koudela (2010)
(Len stredeoeurópske taxóny)

Brassica oleracea:
*konvarieta Brassica oleracea convar. capitata – len Brassica oleracea var. capitata (hlávková kapusta)
*konvarieta Brassica oleracea convar. oleracea (t.j. kely)
**varieta Brassica oleracea var. sabauda (hlávkový kel)
**varieta Brassica oleracea (var.) acephala (kučeravý kel v širšom zmysle)
**varieta Brassica oleracea var. gemmifera (ružičkový kel)
*konvarieta Brassica oleracea convar. botrytis
**varieta Brassica oleracea var. botrytis (karfiol)
**varieta Brassica oleracea var. italica (brokolica)
*konvarieta Brassica oleracea convar. acephala – len Brassica oleracea var. gongylodes (kaleráb)

Rovnaké delenia uvádza. Podobné delenie používa aj Valšíková (2010), ale: 1. Hlávkový kel nie je zaradený pod convar. oleracea, 2. Kučeravý kel je uvedený len ako špecifická forma nazvaná “convar. oleracea var. acephala f. crispa”, 3. Karfiol (zrejme omylom) nie je zaradený pod convar. botrytis.

Poznámky: Toto veľmi osobité delenie sa, zdá sa, vyskytuje len v časti českej a slovenskej poľnohospodárske literatúry, inde sa nevyskytuje. Okrem toho je v tomto systéme z taxonomického hľadiska nesprávne spracovaný taxón “acephala”, pretože je zaradený v systéme na dvoch rôznych miestach dvoma úplne rôznymi spôsobmi.

##### Jansen, Siemonsma et al. (1993) a Vossen (1993)

Brassica oleracea:
*varieta Brassica oleracea var. oleracea (divá kapusta)
*skupiny kultivarov White Headed Cabbage, Red Headed Cabbage a Savoy Cabbage
**skupina kultivarov Brassica oleracea cv. group White Headed Cabbage/forma Brassica oleracea var. capitata f. alba
**skupina kultivarov Brassica oleracea cv. group Red Headed Cabbage/forma Brassica oleracea var. capitata f. rubra
**skupina kultivarov Brassica oleracea cv. group Savoy Cabbage/varieta Brassica oleracea var. sabauda
*skupiny kultivarov „kales” okrem čínskej brokolice/Brassica oleracea var. acephala:
**skupina kultivarov Brassica oleracea cv. group Collard/varieta Brassica oleracea var. viridis
**skupina kultivarov Brassica oleracea cv. group Borecole [alebo Curly Kale]/varieta Brassica oleracea var. sabellica
**skupina kultivarov Brassica oleracea cv. group Palmtree Kale/varieta Brassica oleracea var. palmifolia
**skupina kultivarov Brassica oleracaea cv. group Merrowstem Kale/varieta Brassica oleracea var. medullosa
*skupina kultivarov Brassica oleracea cv. group Kohlrabi/varieta Brassica oleracea var. gongylodes
*skupiny kultivarov Cauliflower a Broccoli
**skupina kultivarov Brassica oleracea cv. group Cauliflower/varieta Brassica oleracea var. botrytis
**skupina kultivarov Brassica oleracea cv. group Broccoli/varieta Brassica oleracea var. italica
*skupina kultivarov Brassica oleracea cv. group Chinese Kale/varieta Brassica oleracea var. albogabra
*skupina kultivarov Brassica oleracea cv. group Thousand-headed Kale/varieta Brassica oleracea var. ramosa
*skupina kultivarov Brassica oleracea cv. group Brussels Sprouts/varieta Brassica oleracea var. gemmifera
*skupina kultivarov Brassica oleracea cv. group Portuguese Kale/varieta Brassica oleracea var. costata

##### Codex Alimentarius (1993)

rod Brassica:
*…
*druh Brassica oleracea:
**konvarieta Brassica oleracea convar. capitata
***varieta Brassica oleracea var. rubra
***varieta Brassica oleracea var. alba (vrátane: forma conica)
***varieta Brassica oleracea var. sabauda
**konvarieta Brassica oleracea convar. acephala 
***varieta Brassica oleracea var. acephala (t.j. to, čo je inde viridis+sabellica(+selenisia+palmifolia)+ramosa) - pričom kučeravý kel je aj „var. sabellica“ a „cow cabbage“ je „var. acephala subvar. viridis“
***varieta Brassica olereacea var. medullosa
***varieta Brassica oleracea var. gongylodes
**konvarieta Brassica oleracea convar. botrytis
***varieta Brassica oleracea var. botrytis
***varieta Brassica oleracea var. italica
**konvarieta Brassica oleracea convar. oleracea var. gemmifera
*druh Brassica campestris:
** ...
**varieta Brassica campestris var. alboglabra

##### Lizgunova et al. in: Flora SSSR (1984)

agregát [druhov] Brassica aggr. oleracea (t.j. strednomorsko-európske druhy kapusty):
*druh Brassica capitata („hlávková kapusta“, t. j. hlávková kapusta vrátane kapusty bezhlávkovej)
**poddruh Brassica capitata subsp. capitata (t. j. európska)
**poddruh Brassica capitata subsp. orientalis (t. j. východná) 
**poddruh Brassica capitata subsp. costata
*druh Brassica sabauda („hlávkový kel“, t. j. hlávkový kel vrátane palmového kelu)
**poddruh Brassica sabauda subsp. sabauda
**poddruh Brassica sabauda subsp. palmifolia
*druh Brassica oleracea („listový kel“, t. j. kučeravý/listový kel v širšom zmysle [okrem palmového kelu] a kŕmna kapusta a ružičkový kel):
**poddruh Brassica oleracea subsp. oleracea (t.j. to, čo je inde var. viridis, medullosa a ramosa)
**poddruh Brassica oleracea subsp. selenisia (t.j. kučeravý kel v užšom zmysle, t. j. to, čo je inde var. sabellica, selenisia a laciniata)
**poddruh Brassica oleracea subsp. gemmifera
*druh Brassica gongylodes (kaleráb)
**poddruh Brassica gongylodes subsp. gongylodes (t. j. západoeurópsky kaleráb)
**poddruh Brassica gongylodes subsp. asiatica (t. j. ázijský kaleráb)
*druh Brassica botrytis („karfiol“, t.j. karfiol vrátane brokolice)
**poddruh Brassica botrytis subsp. botrytis
**poddruh Brassica botrytis subsp. italica

Poznámka: Zdroj uvádza aj druh Brassica sylvestris (patria doň taxóny incana a pod. [porov. vyššie napr. Diederichsen]), ale z textu nie je jasné, či tento druh patrí tiež pod “Brassica aggr. oleracea” alebo mimo neho.

##### Betina et al. (1975)
(Len stredoeurópske taxóny)

rod Brassica:
*...
*druh Brassica oleracea (*) – kapusta obyčajná:
**odroda „Brassica capitata“ (*) – kapusta hlávková
**odroda „Brassica sabauda“ (*) – kel hlávkový
**odroda „Brassica acephala“ (*) – kel kučeravý
**odroda „Brassica gemmifera“ (*) – kel ružičkový
*druh Brassica rupestris: 
**...
**Brassica rupestris var. gongyloides – kaleráb
*druh Brassica cretica:
**...
**karfiol

Poznámky:
*Brokolica nie je uvedená
*Text z MEB prebrala aj Encyklopédia medicíny
*Podobný systém je tu
*(*) Táto časť systému je taxonomicky neprípustná, pretože dvojslovný zápis typu „Brassica capitata“ znamená v taxonómii vždy druh (species), ale text článku tieto položky označuje ako odrody (a nie ako druhy), čiže si protirečí charakteristika uvedená v texte a charakteristika vyplývajúca z formálneho zápisu názvu. Správne má byť buď namiesto „Brassica capitata“ (atď.) - Brassica (con)var. capitata (atď.), alebo sa môže síce ponechať Brassica capitata (atď.) ako druh, ale zároveň sa musí „Brassica oleracea“ preklasifikovať z druhu na skupinu druhov, agregát alebo nejaký podobný (kvázi-)taxón nadradený druhu.

##### Nieuwhof (1969)

Brassica oleracea:
*varieta Brassica oleracea var. capitata
*varieta Brassica oleracea var. sabauda
*prechod medzi var. capitata/sabauda a var. acephala:
**”collards“ (definíciu pozri vyššie v tomto článku)
**kapusta tronchuda
*varieta Brassica oleracea var. acephala:
**subvarieta Brassica oleracea var. acephala subvar. plana (ale okrem collards – pozri vyššie)
**subvarieta Brassica oleracea var. acephala subvar. Iaciniata
**subvarieta Brassica oleracea var. acephala subvar. palmifolia
**subvarieta Brassica oleracea var. acephala subvar. medullosa
**subvarieta Brassica oleracea var. acephala subvar. millecapitata
*varieta Brassica oleracea var. gongylodes
*varieta Brassica oleracea var. botrytis
**subvarieta Brassica oleracea subvar. cauliflora
**subvarieta Brassica oleracea subvar. cymosa
*varieta Brassica oleracea var. gemmifera

##### Vuľf a Malejev (1969)

rod Brassica:
*…
*druh Brassica capitata
*druh Brassica sabauda
*druh Brassica subspontanea („kel listový zelený, kŕmny“) – t.j. convar. acephala a var. ramosa
*druh Brassica fimbriata 
*druh Brassica caulorapa
*druh Brassica cauliflora
*druh Brassica alboglabra
*druh Brassica gemmifera

Podobný systém má Lizgunova (1948), ale bez Brassica fimbriata a Brassica alboglabra, a niektoré iné ruské texty.

##### Helm (1963)

Brassica oleracea:
*(…divé taxóny)
*konvarieta Brassica oleracea convar. capitata
**varieta Brassica oleracea var. capitata
***forma subacuta – t.j. tvar obráteného vajca
***forma conica – t.j. tvar vajca alebo elipsy
***forma capitata – t.j. tvar gule alebo sploštenej gule
**varieta Brassica oleracea var. sabauda
***forma ovata – t.j. tvar obráteného vajca
***forma oblonga – t. j. pozdĺžny tvar
***forma sabauda – t.j. okrúhly tvar
**varieta Brassica oleracea var. costata
*konvarieta Brassica oleracea convar. acephala – t. j. listový kel, kravský kel
**varieta Brassica oleracea var. acephala
***forma acephala – t j. zelený listový kel
***forma purpurascens – t.j. modrý listový kel
***forma exaltata – t .j. “Jersey Kale” 
**varieta Brassica oleracea var. selenisia – t.j. okrasný kel
***forma selenisia – t.j. zelený
***forma scotica – t.j. pestrofarebný
**varieta Brassica oleracea var. sabellica –t j. kučeravý kel v užšom zmysle
***forma sabellica – t.j. zelený
***forma rubra – t.j. inej farby 
**varieta Brassica oleracea var. palmifolia
**varieta Brassica oleracea var. medullosa
**varieta Brassica oleracea var. gongylodes
***forma gongylodes – t.j. kaleráb biely
***forma violacea – t.j. kaleráb modrý
*konvarieta Brassica oleracea convar. botrytis
**varieta Brassica oleracea var. botrytis – t.j. karfiol a brokolica karfiolová
***forma erytrobotrytis – fialová brokolica karfiolová
***forma phaeusa – brokolica karfiolová medenej farby
***forma chlorusa – zelená brokolica karfiolová
***forma theiusa – sírovožltá brokolica karfiolová
***forma botrytis – karfiol v užšom zmysle (t.j. biely alebo krémovej farby) a brokolica karfiolová bielej alebo krémovej farby
**varieta Brassica oleracea var. italica – t.j. brokolica stonková
***forma cymosa – t.j. zelená brokolica stonková
***forma albida – t.j. biela brokolica stonková
***forma flava – t.j. žltá brokolica stonková
***forma italica – t.j. fialová brokolica stonková
*konvarieta Brassica oleracea convar. oleracea
**varieta Brassica oleracea var. oleracea (divá kapusta)
**varieta Brassica oleracea var. ramosa
**varieta Brassica oleracea var. gemmifera
**varieta Brassica oleracea var. dalechampii

Podobné delenie má Mundt et al. (1992)/Hegi et al. (1986/1963) s tým rozdielom, že: 1. namiesto var. ramosa sú dva taxóny: var. ramosa a var. millecapitata, 2. var. selenisia je zaradená pod var. sabellica, 3. divé taxóny ani Brassica oleracea var. oleracea nie sú uvedené.

##### Hegi (1919)
(Tento systém je tu uvedený preto, lebo bol značne vplyvný na systémy 20. storočia.)

Brassica oleracea:
*poddruh Brassica oleracea subsp. Robertiana
*poddruh Brassica oleracea subsp. montana sensu Pourret
*poddruh Brassica oleracea subsp. montana sensu Raffin.
*poddruh Brassica oleracea subsp. insularia
*poddruh Brassica oleracea subsp. rupestris
*poddruh Brassica oleracea subsp. villosa
*poddruh Brassica oleracea subsp. incana
*poddruh Brassica oleracea subsp. Cretica
*poddruh Brassica oleracea subsp. Atlantica
*poddruh Brassica oleracea subsp. oleracea
**varieta Brassica oleracea var. silvestris – t.j. divá forma na atlantickom pobreží Európy
***forma silvestris – t.j. vlastná divá forma
***forma ramosa – t. j. pestovaná forma veľmi podobná divej forme (dnes: kapusta obyčajná kŕmna)
**varieta Brassica oleracea var. capitata – t.j. hlávková kapusta
***subvarieta Brassica oleracea var. capitata subvar. compressa – t.j. hlávka v tvare stlačenej gule
***subvarieta Brassica oleracea var. capitata subvar. sphaerica  - t.j. hlávka v tvare gule
****forma alba – t.j. hlávka bielo-zelenej farby
****forma rubra – t.j. hlávka fialovo-červenej farby
***subvarieta Brassica oleracea var. capitata subvar. obovata – t.j. hlávka v tvare obráteného vajca
***subvarieta Brassica oleracea var. capitata subvar. elliptica – t.j. hlávka pozdĺžno-eliptická
***subvarieta Brassica oleracea var. capitata subvar. conica – t.j. hlávka vajcovo-kuželovitá 
***zvláštny podtyp: forma Brassica oleracea var. capitata forma fimbriata – t.j. listy na okrajoch kučeravé a so zárezmi 
**varieta Brassica oleracea var. Sabauda – t.j. hlávkový kel
***subvarieta Brassica oleracea var. Sabauda subvar. vulgaris – t.j. s guľatou hlávkou
***subvarieta Brassica oleracea var. Sabauda subvar. oblonga – t.j. s pozdĺžnou hlávkou
***subvarieta Brassica oleracea var. Sabauda subvar. dissecta – t.j. s listami so zárezmi
**varieta Brassica oleracea var. acephala – t.j. „kríkovitý zimný kel“ (listy netvoria hlávku)
***subvarieta Brassica oleracea var. acephala subvar. plana – t.j. s rovnými listami (listový kel)
****forma viridis – t.j. zelený listový kel
****forma purpurascens – t.j. modrý listový kel
****forma exaltata – t.j. „Jersey Kale“
***subvarieta Brassica oleracea var. acephala subvar. laciniata – t.j. s kučeravými alebo vrúbkovanými listami
****forma quercifolia – t.j. s dubovitými listami
****forma selenisia – t.j. okrasný kel
****forma sabellica – t.j. kučeravý kel v užšom zmysle (s kučeravými listami)
****forma crassa – t.j. so zhrubnutými a mäsitými hlavnými žilkami listov
****forma prolifera – t.j. na listových rebrách sú nápadné výhonky
****forma nepenthiformis – t.j. listové žilky majú prívesky a listy sú skrútené
***subvarieta Brassica oleracea var. acephala subvar. palmifolia – t. j. palmový kel
***subvarieta Brassica oleracea var. acephala subvar. millecapitata – t..j. tisíchlavý kel
**varieta Brassica oleracea var. gongylodes -  t.j. kaleráb
***forma alboviridis – t.j. bledozelený
***forma violacea – t.j. fialový alebo modrý
***(?) forma crispa – t.j. listy sú na okraji kučeravé 
***forma dissecta – t.j. listy majú zárezy
**(?) varieta Brassica oleracea var. medullosa – t.j. dreňový kel
** varieta Brassica oleracea var. Botrytis
***subvarieta Brassica oleracea var Botrytis subvar. cymosa – t.j. brokolica
****forma albida – t.j. žltobiela
****forma flava – t.j. žltá
****forma violascens – t.j. fialová
*** subvarieta Brassica oleracea var Botrytis subvar. cauliflora – t.j. karfiol (len biely/bieložltý)
**(?) varieta Brassica oleracea var. polycephala – t.j. na krátkom hlúbe je viacero menších hlávok (veľmi zriedkavé), asi prechod medzi capitata (alebo Sabauda) a gemmifera
** varieta Brassica oleracea var. gemmifera – t.j. ružičkový kel
Poznámka: Veľké písmená v niektorých názvoch (napr. Sabauda, Botrytis...) nie sú preklep, pretože Hegi ich tak výslovne uvádza.

## Poznámky


## Referencie

## Iné projekty

Kategória:Hlúbová zelenina
Kategória:Flóra na Slovensku
Kategória:Kapustovité